
GRAD ZAGREB

           GRADSKA ČETVRT  PODSUSED – VRAPČE

               Vijeće Gradske četvrti Podsused - Vrapče

                                  Zagreb, Sigetje 2
KLASA: 026-02/20-01/183
URBROJ: 251-06-11-13-20-1
Zagreb, 15. srpnja 2020.
                                                                    Z A P I S N I K
sa 42. sjednice Vijeća Gradske četvrti  Podsused - Vrapče koja je održana 15. srpnja 2020. s početkom u 17,30 sati u zgradi  Područnog ureda Susedgrad, Sigetje 2, mala dvorana – soba 316/III.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Dubravko Peroš, Ivan Vukoja, Mirko Hrgović, Branka Zorić Cindrić, Hrvoje Ribičić, Želimir Schauer,  Mirjana Marić, Ivan Turković
NENAZOČNI VIJEĆNICI: Mihaela Ivšić,  Marija Brajdić Vuković
SJEDNICI SLUŽBENO NAZOČNI: Margareta Cindrić Neuhold- voditeljica Odsjeka  za mjesnu samoupravu i Mislav Lukšić.
Prije prelaska na dnevni red predsjednik je dao na usvajanje zapisnik sa 41. sjednice Vijeća Gradske četvrti. Vijeće je jednoglasno prihvatilo zapisnik.
Predsjednik Vijeća je predložio dopunu dnevnog reda koji je prihvaćen. 
                                                                    DNEVNI RED
1. Prijedlozi zaključaka Vijeća GČ na temelju zahtjeva građana, udruga i ustanova
2. Pitanja i prijedlozi

Točka 1. 
Vijeće je većinom glasova  donijelo  
                                                                       Z A K L J U Č A K 

Vijeće Gradske četvrti Podsused – Vrapče traži da Gradski ured za upravljanje imovinom Grada  preuzme obavezu pregovora s nadležnim tijelima RH o statusu objekta koji se nalazi na lokaciji Gajnice 10 a, kako bi objekt bio društvene, općekorisne  namjene od interesa građana s područja Gradske četvrti Podsused-Vrapče.

                                                                       Z A K L J U Č A K 

Vijeće Gradske četvrti Podsused – Vrapče traži od MUP, II Policijska postaja Zagreb poduzimanje  mjera kako bi se spriječilo daljnje uništavanje inventara, remećenje javnog reda i mira i ostale neprimjerene radnje u dječjem parku u Ulici Pabla Nerude i njegovoj okolici.

Vijeće traži vraćanje otuđenih klupa na prvobitnu lokaciju, dječji park Pabla Nerude.

                                                                        Z A K L J U Č A K 

Vijeće Gradske četvrti Podsused – Vrapče traži od nadležnih osoba Zagrebačkog holdinga, d.o.o. Podružnice „Čistoća“, sastanak na terenu s predstavnicima Vijeća Gradske četvrti Podsused-Vrapče i predsjednika vijeća mjesnih odbora, kako bi se riješilo pitanje nedostatka koševa za smeće, učestalost odvoženja otpada i eventualno ukidanje pojedinih zelenih otoka na području Podsused-Vrapča.

                                                                  Z A K L J U Č A K 

Vijeće Gradske četvrti Podsused – Vrapče je suglasno sa zahtjevom Kluba navijača NK Vrapče za izradu murala koji bi bio posvećen Gradu Zagrebu i Vrapču, a nalazio bi se na desnoj strani podvožnjaka iz smjera Vrapča prema Oranicama.

                                                                  Z A K L J U Č A K 

Vijeće Gradske četvrti Podsused – Vrapče traži od Doma zdravlja Zagreb-zapad ograđivanje i zaključavanje prostora na kojem se nalazi kontejner u koji Dom zdravlja odlaže otpad.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje betonskih  blokada

u Grintavečkoj ulici, od križanja sa ulicom Gajnice do kbr. 14 kako bi se onemogućilo parkiranje nesavjesnih vozača na nogostupu i osigurao siguran prolaz školskoj djeci, roditeljima s djecom i osobama sa invalidima.

Vijeće također traži postavljanje nadzornih kamera.

 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet iscrtavanje jednog parkirnog mjesta za invalide u Bolničkoj cesti kod kbr. 96.

 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet i Gradskog ureda za katastar i geodetske poslove pokretanje postupka proglašenja javnog puta odvojka ulice Borčec, oznake  k.č.br. 2251/5 k.o. Gornji Stenjevec.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje prometnog znaka „zabrana zaustavljanja i parkiranja“ u ulici Teškovec.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet komisijski  očevid radi provjere rada semafora na križanju Bolničke ceste i ulice Medpotoki.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela komunalnog redarstva da u okviru nadležnosti poduzmu mjere protiv nesavjesnih vozača koji nepropisno parkiraju automobile u naselju RIS.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet komisijski očevid i prometno  rješenje radi opasnosti od slijetanja automobila (zbog padine) uz mogućnost postavljanja zaštitne ograde na dijelu ulice Orešje između kbr. 12 i 14.
 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje prometnog ogledala u ulici Plehanov put (odvojak) između kbr. 4b i 16 a.

 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje umjetnih izbočina na lokaciji Aleja seljačke bune kod kbr. 7a.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet komisijski očevid na križanju Ilice – Ulice Majke Terezije radi iscrtavanja horizontalne prometne signalizacije.

 Z A K L J U Č A K 

Vijeće Gradske četvrti Podsused – Vrapče je primilo na znanje odgovor Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet u svezi obilježavanja pješačkog prijelaza na raskrižju ulice Debanićev breg i ulice Potok.

 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet upuštanje rubnjaka u Vrapčanskoj ulici kod kbr. 103.


                                                                       Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet komisijski očevid uz sudjelovanje Prometne policije, Vijeća Mjesnog odbora Vrapče - centar i Vijeća Gradske četvrti radi rješenja problema parkiranja u Ilici kod kbr. 506. 

 Z A K L J U Č A K 

Vijeće Gradske četvrti Podsused – Vrapče traži od MUP-a i Prometnog redarstva osiguranje češće kontrole prometa u mirovanju i sankcioniranje nepropisno parkiranih vozila u naselju Vrapče – centar s naglaskom na lokaciju Ilica kod kbr. 506.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet izradu studije prometa u kretanju i mirovanju za područje Gradske četvrti Podsused – Vrapče.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet izmještanje umjetnih izbočina i zaštitnih stupića sa lokacije Jačkovina na novu lokaciju križanje ulice Jačkovina i Pikli, zbog zaštite pješaka, osobito školske djece.

                                                                  Z A K L J U Č A K 

Vijeće Gradske četvrti Podsused – Vrapče suglasno je da Klub navijača Vrapče uredi strujne ormariće i trafostanice na području  Gradske četvrti Podsused- Vrapče, a po prethodno dobivenoj suglasnosti HEP-a.

Vijeće Gradske četvrti Podsused – Vrapče suglasno je da Klub navijača Vrapče uredi i pumpu za vodu koja je postavljena u blizini dječjeg igrališta na raskrižju Bolničke ceste i Ulice Majke Terezije.
                                                                  Z A K L J U Č A K 

Vijeće Gradske četvrti Podsused – Vrapče suglasno je s Nacrtom prijedloga Odluke o izradi izmjena i dopuna Prostornog plana Grada Zagreba.

Završeno u 20,00  sati.      

                                                                                    Predsjednik VGČ

                                                                                                                 Dejan Kljajić, v.r.

